- Det er en historisk udvikling, fordi man aldrig nogensinde før har set, at mænd kommer i en situation, hvor de har lavere status end de kvinder, de kunne giftes med. Vi ved i dag, at der er flere kvinder, som gifter sig med mænd af en lavere økonomisk og uddannelsesmæssig status. I gamle dage var det altid lægen og sygeplejersken. Direktøren og sekretæren. Mændene havde den højeste status, og kvinderne tog sig af børnene og havde måske et job som supplement til økonomien. Men denne her udvikling har vi aldrig set før.